b'\n_START_ARTICLE_\nJulija Sozina\n_START_SECTION_\n\xc5\xbdivljenje in delo\n_START_PARAGRAPH_\nOd 1980 do 1990 je obiskovala \xc5\xa0olo \xc5\xa1t. 273 v Moskvi. Zadnja razreda sta bila licejska s poudarkom na teoriji in zgodovini knji\xc5\xbeevnosti. Od 1990 do 2000 je bila vpisana na Moskovsko dr\xc5\xbeavno univerzo M. V. Lomonosova, kjer je leta 1995 pod vodstvom Natalije Viktorovne Maslennikove diplomirala iz slovanske filologije z diplomsko nalogo Filozofija umetnega lika v slovenskem romanu 1970-ih let (Drago Jan\xc4\x8dar, Rudi \xc5\xa0eligo, Marjan Ro\xc5\xbeanc). Leta 2000 pa je pod mentorstvom Jelene Zaharovne Cybenko z odliko zagovarjala doktorsko disertacijo Slovenski roman 1970-1980-ih let (vrste literarnih oseb, avtor in junak) na smeri Knji\xc5\xbeevnost narodov Evrope, Amerike in Avstralije. Je profesorica sloven\xc5\xa1\xc4\x8dine in slovanskih knji\xc5\xbeevnosti. Od 2001 deluje kot znanstvena raziskovalka na In\xc5\xa1titutu za slavistiko Ruske akademije znanosti na Oddelku zgodovine slovanskih knji\xc5\xbeevnosti. Dela tudi na glasbenem podro\xc4\x8dju in poje v zboru Elegija._NEWLINE_Objavlja v Slavisti\xc4\x8dni reviji in ruskih revijah (Slavjanovedenije, Slavjanskij almanah, Vesnik Moskovske univerze idr.). Ima ve\xc4\x8d kot sto publikacij, je \xc4\x8dlanica uredni\xc5\xa1kih kolegijev osmih objavljenih in \xc5\xa1tirih pripravljajo\xc4\x8dih se znanstvenih zbornikov, je udele\xc5\xbeenka in voditeljica mednarodnih projektov.'